ПРЕХОДНИ И ЗАКЛЮЧИТЕЛНИ РАЗПОРЕДБИ

    § 3. Законът за потребителския кредит (обн., ДВ, бр. 53 от 2006 г.; изм., бр. 105 от 2006 г., бр. 110 от 2008 г. и бр. 82 от 2009 г.) се отменя.

    § 4. Заварените при влизането в сила на закона висящи производства по отменения Закон за потребителския кредит пред Комисията за защита на потребителите се довършват по досегашния ред.

    § 5. Разпоредбите на закона не се прилагат за договори за потребителски кредит, сключени преди датата на влизането му в сила, с изключение на чл. 14, 15, 26 и 35, които се прилагат за безсрочни договори за кредит, сключени преди тази дата.

    § 6. В Закона за защита на потребителите (обн., ДВ, бр. 99 от 2005 г.; изм., бр. 30, 51, 53, 59, 105 и 108 от 2006 г., бр. 31, 41, 59 и 64 от 2007 г., бр. 36 и 102 от 2008 г. и бр. 23, 42 и 82 от 2009 г.) в чл. 186, ал. 2, т. 9 буква "в" се изменя така:

 "в) Директива 2008/48/ЕО на Европейския парламент и на Съвета от 23 април 2008 г. относно договорите за потребителски кредити и за отмяна на Директива 87/102/ЕИО на Съвета (ОВ, L 133 /66 от 22 май 2008 г.);".

    § 7. Устройственият правилник на Комисията за защита на потребителите се привежда в съответствие с изискванията на закона в едномесечен срок от влизането му в сила.

    § 8. Изпълнението на закона се възлага на министъра на икономиката, енергетиката и туризма.

    § 9. Законът влиза в сила от 12 май 2010 г.

 Законът е приет от 41-ото Народно събрание на 18 февруари 2010 г. и е подпечатан с официалния печат на Народното събрание.

         Приложение № 1

към чл. 19, ал. 2 

                     Годишен процент на разходите по кредита

         1. Изчисляване на годишния процент на разходите (ГПР)

     Годишният процент на разходите по кредита се изчислява по следната

формула:

     където:

     X е ГПР, който може да се изчисли по алгебричен път или чрез

последователни приближения, когато другите параметри в уравнението са

известни;

     m - общият брой усвоявания по кредита;

     k - поредният номер на усвояване по кредита, следователно 1 ? k ? m;

     Ck - размерът на съответното поредно (k) усвояване по кредита;

     tk - интервалът, изразен в години и части от годината, между датата на

първото усвояване на сума по кредита и датата на съответното усвояване

(k) на суми по кредита, следователно t1 = 0;

     m' - общият брой на погасителните вноски и плащания на разходи;

     l - поредният номер на погасителната вноска или плащането на разходи;

     Dl - размерът на съответната поредна (l) погасителна вноска или плащане

на разходи;

     Sl - интервалът, изразен в години и части от годината, между датата на

първото усвояване на сума по кредита и датата на съответната (l)

погасителна вноска или плащане на разходи.

         2. Изчисляването на ГПР се извършва при отчитане на следните общи

положения:

     а) платените от страните по договора суми по различно време не е

задължително да са равни и да се заплащат на еднакви периоди от време;

     б) за начална дата се смята датата на първото усвояване;

     в) интервалите между датите, използвани при изчисленията, се изразяват

в години или в части от годината, като се смята, че годината има 365

дни (или 366 през високосните години), 52 седмици или 12 осреднени

месеца; приема се, че един осреднен месец съдържа 30,41666 дни (т.е.

365/12), независимо от това, дали годината е високосна или не;

     г) резултатът от изчисленията се изразява с точност до поне един знак

след десетичната запетая; когато следващото число след десетичната

запетая е по-голямо или равно на 5, предходното след десетичната

запетая число се закръгля с една единица нагоре;

     д) уравнението по т. 1 може да се преобразува в сбор от положителни или

отрицателни парични потоци (Ak), т.е. усвоените и погасените суми ще

бъдат получени или погасени за периодите от 1 до k, изразени в години,

по следния начин:

     където S е настоящият баланс на паричните потоци; при равенство между

положителните и отрицателните парични потоци тази стойност следва да е

нула.

         3. Изчисляването на ГПР по кредита се извършва при отчитане на следните

допълнителни допускания:

     а) договорът за потребителски кредит ще е валиден за срока, за който е

бил сключен, и кредиторът и потребителят ще изпълняват своите

задължения в съответствие с условията и сроковете по договора;

     б) при договор за потребителски кредит, който съдържа клаузи,

позволяващи изменение на лихвения процент и на стойността или размера

на разходите, включени в ГПР по кредита, които не могат да получат

конкретно стойностно изражение към момента на неговото изчисляване, ГПР

по кредита се изчислява, като се приеме, че лихвата и другите разходи

са неизменни спрямо техния първоначален размер и ще се прилагат до

изтичането на срока на договора;

     в) ако договорът за кредит предоставя на потребителя различни

възможности по отношение на неговото усвояване, допуска се, че общият

размер на кредита е усвоен незабавно и изцяло;

     г) ако договорът за кредит предлага на потребителя различни начини на

усвояване с прилагане на различни лихвени проценти или различни

разходи, приема се, че кредитът е усвоен при най-високите стойности за

лихвен процент и разходи, обичайно приложими при усвояване на средства

по този вид договори за кредит;

     д) ако договорът за кредит предоставя на потребителя различни

възможности по отношение на неговото усвояване, но предвижда

ограничения по отношение на сумата и срока при различните начини на

усвояване, кредитът се смята за усвоен на най-ранната предвидена в

договора дата и съобразно предвидените ограничения за усвояването му;

     е) ако договорът за потребителски кредит не предвижда погасителен план

за издължаване на кредита, при изчисляването на ГПР по кредита се

приема, че кредитът е предоставен за срок една година и ще бъде погасен

на 12 равни месечни вноски;

     ж) ако договорът за потребителски кредит предвижда погасителен план,

съгласно който размерът на погасителните вноски варира, сумата на всяка

погасителна вноска се приема за най-ниската от предвидените в договора

суми;

     з) освен ако не е предвидено друго и договорът за потребителски кредит

съдържа повече от една възможна дата за плащане на вноските, при

изчисляването на ГПР по кредита се приема, че кредитът се предоставя и

погасителните вноски ще бъдат извършени на най-ранната дата, предвидена

в договора;

     и) ако договорът за потребителски кредит не предвижда общ размер на

кредита, се приема, че той е 3000 лв.;

     к) в случаите на предоставяне на договор за кредит под формата на

овърдрафт по сметка се приема, че общият размер на кредита е усвоен

изцяло и за целия срок на договора; ако срокът на договора за кредит не

е известен, при изчисляването на ГПР се приема, че срокът на договора е

3 месеца;

     л) ако за ограничен период или сума се предлагат различни лихвени

проценти и различни разходи, се приема, че лихвеният процент и

разходите са най-високите за целия срок на договора за кредит;

     м) при договор за потребителски кредит, за който е договорен фиксиран

лихвен процент за началния период на договора, в края на който се

определя нов лихвен процент, който впоследствие периодично се коригира

в съответствие с определен договорен индекс, при изчисляването на ГПР

се приема, че считано от края на периода, който е с фиксиран лихвен

процент, лихвеният процент е същият като в момента на изчисляване на

ГПР в зависимост от стойността на договорения в този момент индекс.

